**SISAČKO-MOSLAVAČKA ŽUPANIJA**

**ZAJEDNICA SPORTSKIH UDRUGA I SAVEZA**

**SISAČKO-MOSLAVAČKE ŽUPANIJE**

**JAVNI POZIV**

**ZA PRIKUPLJANJE PRIJEDLOGA ZA POTPORE**

**KATEGORIZIRANIM SPORTAŠICAMA i SPORTAŠIMA S PODRUČJA**

**SISAČKO-MOSLAVAČKE ŽUPANIJE ZA 2017. GODINU**

DATUM OBJAVE JAVNOG POZIVA: **17.07.2017. godine**

ROK ZA DOSTAVU PRIJAVA: **18.08.2017. godine**

SADRŽAJ:

1. Javni poziv
2. Pravilnik o potporama za kategorizirane sportaše s područja Sisačko-moslavačke županije
3. Obrazac za podnošenje prijava
4. Ugovor s korisnicima

Sisak, 17.07.2017.

Temeljem članka 37. Statuta Zajednice sportskih udruga i saveza Sisačko-moslavačke županije i odredaba Pravilnika o potporama za kategorizirane sportaše s područja Sisačko-moslavačke županije Zajednica sportskih udruga i saveza Sisačko-moslavačke županije objavljuje

**JAVNI POZIV**

**ZA PRIKUPLJANJE PRIJEDLOGA ZA POTPORE**

**KATEGORIZIRANIM SPORTAŠICAMA i SPORTAŠIMA S PODRUČJA**

**SISAČKO-MOSLAVAČKE ŽUPANIJE ZA 2017. GODINU**

I.

U Proračunu Sisačko-moslavačke županije kroz **Program od interesa za opće dobro u području sporta (Program javnih potreba)**  Sisačko-moslavačke županije za 2017. godinu osigurana su, između ostalog, i sredstva za sufinanciranje potpora kategoriziranim sportašima.

Predviđeni iznos ukupnih sredstava za 2017. godinu za ovu svrhu je 30.000,00 kuna.   
To je ukupni iznos koji će se temeljem ovog javnog poziva moći dodijeliti kategoriziranim sportašicama i sportašima, a utvrdila ga je Skupština Sisačko-moslavačke županije na 20. sjednici održanoj 23.11.2016. godine.

II.

Sredstva su namijenjena:

Za isplatu potpora kategoriziranim sportašicama i sportašima temeljem Pravilnika o potporama za kategorizirane sportaše s područja Sisačko-moslavačke županije

III.

Na ovaj javni poziv se mogu javiti **kategorizirani sportaši I., II. i III. kategorije** koji ispunjavaju uvjete iz Pravilnika o potporama za kategorizirane sportaše s područja Sisačko-moslavačke županije.

IV.

Prijave, **ispunjene isključivo računalom**, se podnose na posebnom obrascu,

*Prijava na javni poziv za sufinanciranje kategoriziranih sportašica i sportaša s područja SMŽ*, koji je sastavni dio ovog javnog poziva.

V.

S korisnicima kojima će biti odobrena financijska sredstva za 2017. godinu Zajednica sportskih udruga i saveza Sisačko-moslavačke županije će sklopiti Ugovor za isplatu potpore.

VI.

Rok za podnošenje prijava u Zajednicu sportskih udruga i saveza Sisačko-moslavačke županije istječe **18. kolovoza 2017. godine.**

Procjenu pristiglih prijava će izvršiti Povjerenstvo za provedbu javnog poziva.

VII.

Prijave koje ne udovoljavaju uvjetima iz uputa za prijavitelje, koje su nepotpune, pogrešno ispunjene ili pristignu izvan roka neće se razmatrati.

VIII.

Pravilnik o potporama za kategorizirane sportaše s područja Sisačko-moslavačke županije je

u privitku ovog javnog poziva kao i potreban obrazac.

U Sisku,17.07.2017.

Predsjednik:

Josip Šimunović, prof.

UPUTE ZA PRIJAVITELJE

1. **KAKO SE PRIJAVITI**

Za prijavu je potrebno ispuniti obrazac i priložiti potrebnu dokumentaciju. **Prijave kojima nedostaje neki od propisanih dokumenata neće se uzimati u razmatranje.**

**GDJE POSLATI PRIJAVU**

Obrazac i propisanu dokumentaciju potrebno je poslati u papirnatom obliku. Obrazac mora biti vlastoručno potpisan.

Prijedlozi za sufinanciranje kategoriziranih sportašica i sportaša Sisačko-moslavačke županije za 2017. godinu dostavljaju se poštom u zatvorenoj omotnici na adresu:

**ZAJEDNICA SPORTSKIH UDRUGA i SAVEZA**

**SISAČKO-MOSLAVAČKE ŽUPANIJE**

**Trg grada HEIDENHEIMA 1, PP 30**

**44 000 Sisak**

s napomenom: “za Javni poziv za sufinanciranje kategoriziranih sportašica i sportaša Sisačko-moslavačke županije u 2017. godini – NE OTVARATI”

1. **ROK SLANJA PRIJAVE**

**Rok za prijavu na poziv je 18.08. 2017.** Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

1. **DOKUMENTI KOJE JE POTREBNO PRILOŽITI**

* Popunjeni obrazac, Zahtjev za sufinanciranje kategoriziranih sportašica i sportaša s područja SMŽ, koji je sastavni dio ovog javnog poziva
* Presliku rješenja o kategorizaciji izdanog od mjerodavne institucije
* Presliku registracije za klub s područja Sisačko-moslavačke županije
* Presliku osobne iskaznice
* Potvrdu kluba o izvršavanju sportskih zadaća u svom klubu ( temeljem članka 13. Pravilnika )

1. **KOME SE OBRATITI UKOLIKO IMATE PITANJA**

Sva pitanja vezana uz poziv mogu se postaviti elektroničkim putem, slanjem upita na sljedeću adresu elektroničke pošte: [sportska.zajednica.smz@email.t-com.hr](mailto:sportska.zajednica.smz@email.t-com.hr) i to najkasnije 15 dana prije isteka roka javnog poziva.

Odgovori na pojedine upite u najkraćem mogućem roku poslat će se izravno na email adrese onih koji su pitanja postavili.

**Za potrebne informacije zainteresirani korisnici mogu nazvati osobu za kontak na broj 099 2166472.**

1. **DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

Davatelj financijskih sredstava ustrojava tijelo za provjeru uvjeta natječaja (dalje: Povjerenstvo za provjeru uvjeta natječaja)

Povjerenstvo za provjeru uvjeta javnog poziva utvrđuje:

* da li je prijava dostavljena na javni poziv u zadanome roku,
* da li je dostavljen potpisan obrazac – Prijava na javni poziv za sufinanciranje kategoriziranih sportašica i sportaša s područja SMŽ
* da li je dostavljena sva popratna dokumentacija,

Nakon provjere svih pristiglih i zaprimljenih prijava u odnosu na uvjete javnog poziva, povjerenstvo izrađuje popis svih prijavitelja po kategorijama ( I., II. ili III.) i izrađuje izračun temeljem Pravilnika o potporama za kategorizirane sportaše s područja Sisačko-moslavačke županije koji potvrđuje predsjednik zajednice sportskih udruga i saveza Sisačko-moslavačke županije.

Također, davatelj će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.

1. OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije prijave ispunjavaju propisane uvjete, biti će obaviješteni o donesenoj odluci o dodjeli i visini potpore te će se s njima potpisati ugovori.

1. popis dokumenata koji čine javni poziv
2. Tekst javnog poziva s Uputama za prijavitelje,
3. Pravilnika o potporama za kategorizirane sportaše s područja Sisačko-moslavačke županije
4. Obrazac – Prijava na javni poziv za sufinanciranje kategoriziranih sportašica i sportaša s područja SMŽ
5. Obrazac ugovora

U Sisku, 17.07.2017. godine.

Javni poziv može se vidjeti i na linku:

<http://www.sportilus.com/zajednice/zsusmz-96e>